30. ΑΠΟΦΑΣΙΣ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ Αριθ. 308791/7815 της 2/5 Οκτ. 1973 (ΦΕΚ Β΄ 1201) Περί των όρων εμφιαλώσεως οίνων ονομασιών προελεύσεως. 1.Έχοντες υπ’ όψει: α)Τας διατάξεις του υπ’ αριθ. 40/1972 Β.Δ/τος «περί Υπουργικού Συμβουλίου και Υπουργείων». β)Τας διατάξεις της παρ. 11 του άρθρ. 5 του Ν.Δ. 243/1969 «περί βελτιώσεως και προστασίας της αμπελουργικής παραγωγής, αποφασίζομεν: 2.Η εμφιάλωσις οίνων ονομασιών προελεύσεως ενεργείται μόνον εντός υαλίνων φιαλών περιεκτικότητος μικροτέρας του ενός λίτρου, μετά πώματος αποκλειστικώς εκ φελλού. 3.Ανεξαρτήτως του εμπορικού σήματος, επί της ετικέττας δέον να αναγράφωνται υποχρεωτικώς τα κάτωθι: α)Το είδος του οίνου (λευκός ξηρός, ερυθρός ξηρός, λευκός γλυκύς κλπ.). β)Η ονομασία προελεύσεως (ΣΑΜΟΣ, ΝΕΜΕΑ κλπ.) και η κατηγορία ταύτης (ονομασία προελεύσεως ελεγχομένη, ονομασία προελεύσεως ανωτέρας ποιότητος, ονομασία προελεύσεως απλή). Αι ενδείξεις αύται δέον να αναγράφωνται δια στοιχείων ύψους ουχί μικροτέρου των δύο τρίτων των στοιχείων, δι’ ων αναγράφεται η ονομασία προελεύσεως. γ)Η επωνυμία και Διεύθυνσις του Οινοποιείου, εις ο παρήχθη ο οίνος. δ)Η επωνυμία του εμφιαλωτού και η Διεύθυνσις του εμφιαλωτηρίου μετά του αριθμού αδείας του Γενικού Χημείου του Κράτους. ε)Το περιεχόμενον της φιάλης εις εκατοστά του χιλιογράμμου. ς)Ειδικώς δια τους γλυκείς οίνους η περιεκτικότης εις σάκχαρον εκπεφρασμένη εις βαθμούς Βε και ο αλκοολικός βαθμός. 4.Πλην των ανωτέρω υποχρεωτικών ενδείξεων δύνανται να αναγράφωνται προαιρετικώς και αι κάτωθι ενδείξεις: α)Ο κτηθείς αλκοολικός βαθμός δια τους ξηρούς οίνους. β)Το όνομα της αμπελουργικής εκμεταλλεύσεως, εκ της παραγωγής της οποίας προέρχεται ο οίνος. γ)Το έτος παραγωγής, υπό την προϋπόθεσιν ότι άπασαι αι χρησιμοποιηθείσαι δια την παρασκευήν του περιεχομένου οίνου σταφυλαί ετρυγήθησαν κατά το έτος, όπερ αναγράφεται, επιτρεπομένης αναμίξεως μετ’ οίνων δικαιουμένων της αυτής ονομασίας προελεύσεως και προερχομένων εξ ετέρων εσοδειών εις αναλογίαν ουχί μεγαλυτέραν του 15%. δ)Η εμπορική επωνυμία του οίνου. 5.Πέραν των ανωτέρω υποχρεωτικών και προαιρετικών ενδείξεων ουδεμία ετέρα ένδειξις επιτρέπεται. Αι εν λόγω ενδείξεις, (πλην της εμπορικής επωνυμίας) δέον να αναγράφωνται εις την ελληνικήν ή τουλάχιστον και εις την Ελληνικήν δια την εγχώριον κατανάλωσιν. Προστασία Οίνου 16.Θ.γ.30 6.Οι οίνοι ελεγχομένης ονομασίας προελεύσεως και ονομασίας προελεύσεως ανωτέρας ποιότητος κυκλοφορούντες εις το εσωτερικόν δέον να φέρουν επί του πώματος τας δια του άρθρ. 5 του υπ’ αριθ. 423/1970 Β.Δ/τος θεσπιζομένας ταινίας, κυανού χρώματος οι πρώτοι και ερυθρού, οι δεύτεροι, επί των οποίων θα αναγράφωνται δια κεφαλαίων γράμματα του ελληνικού αλφαβήτου αντιστοιχούντα εις εκάστην ονομασίαν προελεύσεως ως κάτωθι: ΣΑΜΟΣ=ΣΜ, ΜΑΥΡΟΔΑΦΝΗ ΠΑΤΡΩΝ=ΜΠ, ΜΑΥΡΟΔΑΦΝΗ ΚΕΦΑΛΛΗΝΙΑΣ=ΜΚ, ΜΟΣΧΑΤΟΣ ΠΑΤΡΩΝ=ΜΠ, ΜΟΣΧΑΤΟΣ ΡΙΟΥ =ΜΡ, ΜΟΣΧ, ΚΕΦ/ΝΙΑΣ=ΜΦ, ΜΟΣΧ.ΡΟΔΟΥ=ΜΔ, ΣΗΤΕΙΑ=ΣΤ, ΡΟΔΟΣ=ΡΔ, ΜΟΣΧ. ΛΗΜΝΟΥ=ΜΛ, ΝΕΜΕΑ=ΝΜ, ΠΕΖΑ=ΠΖ, ΑΡΧΑΝΑΙ=ΑΡ, ΣΑΝΤΟΡΙΝΗ=ΣΝ, ΡΟΜΠΟΛΑ ΚΕΦ/ΝΙΑΣ=ΡΚ, ΡΑΨΑΝΗ=ΡΨ, ΔΑΦΝΕΣ=ΔΦ, ΚΑΝΤΖΑ=ΚΝ, ΜΑΝΤΙΝΕΙΑ=ΜΝ, ΖΙΤΣΑ=ΖΤ, ΑΜΥΝΤΑΙΟΝ=ΑΜ, ΠΑΤΡΑΙ=ΠΤ, ΝΑΟΥΣΑΣ=ΝΣ. Των γραμμάτων τούτων θα επακολουθή το έτος  χρησιμοποιήσεως των ταινιών και ο αύξων αριθμός  (Παράδειγμα ΣΜ. 1973/234750). Η χρησιμοποίησις αναλόγων ταινιών, έστω και ετέρων χρωμάτων, δι’ ετέρας κατηγορίας οίνων, δεν επιτρέπεται. 7.Αι ταινίαι εκδιδόμεναι υπό του ΥΠΕΘΟ (Τομεύς Γεωργίας) διανέμονται υπό των οικείων Δ/νσεων Γεωργίας εις τους ενδιαφερομένους υπό τους κάτωθι όρους: α)Εφ’ όσον ο εμφιαλωτής είναι και οινοποιός η δε εμφιάλωσις ενεργείται εις τον τόπον παραγωγής, επί τη προσκομίσει αιτήσεως, εις ην θα αναγράφεται η ετησία παραγωγή, τα αποθέματα και η προς εμφιάλωσιν προοριζομένη ποσότης εκάστου τύπου οίνου. β)Εφ’ όσον πρόκειται περί οίνου μεταφερθέντος εκ της ζώνης παραγωγής εις ετέραν περιοχήν προς εμφιάλωσιν, εις την αίτησιν δέον να αναγράφωνται τα στοιχεία της αδείας μεταφοράς, περί ης η 379495/1971 απόφασις και να επισυνάπτεται βεβαίωσις της Χημικής Υπηρεσίας του Γ.Χ.Κ. της περιοχής εμφιαλώσεως, περί πραγματοποιήσεως της μεταφοράς. Η άδεια μεταφοράς ακυρούται υπό της εκδούσης την βεβαίωσιν Χημικής Υπηρεσίας του Γ.Χ.Κ. άμα τη εκδόσει της εν λόγω βεβαιώσεως. 8. Οι εμφιαλωταί οίνων, είτε πρόκειται περί οινοποιών είτε περί κατόχων οίνων μεταφερθέντων εξ άλλης περιοχής, υποχρεούνται, όπως τηρούν ιδιαίτερον βιβλίον ηριθμημένον και μονογεγραμμένον, εις ο θα αναγράφωνται εις μεν την αριστεράν  σελίδα η  ονομασία προελεύσεως,  ο τύ(Μετά την σελ. 616,12(α) Σελ. 616,13 πος του οίνου,η ποσότης εις λίτρα, το έτος παραγωγής, ο αλκοολικός τίτλος (ολικός και κτηθείς), η περιοχή εξ ης προέρχεται, ο αριθμός αδείας μεταφοράς και ο αριθμός ταινιών, ας παρέλαβε δια τον συγκεκριμένον αναγραφόμενον τύπον οίνου, εις δε την δεξιάν σελίδα η εξαχθείσα εις αλλοδαπήν ποσότης, η μεταφερθείσα προς εμφιάλωσιν εις ετέρας περιοχάς, η εμφιαλωθείσα και ο αριθμός των αναλωθεισών ταινιών. Το βιβλίον τελεί υπό διαρκή έλεγχον των αρμοδίων οργάνων των ΥΠΕΘΟ (Τ.Γεωργίας) και Γ.Χ.Κ. επιδεικνύεται δε εις πάσαν ζήτησιν των οργάνων ελέγχου επί πέντε έτη μετά την πίστωσιν των εν αυτώ χρεωθεισών ποσοτήτων οίνων. 9.Η ισχύς της παρούσης, δημοσιευθησομένης εις την Εφημερίδα της Κυβερνήσεως, άρχεται μετά εξάμηνον από της δημοσιεύσεώς της. Σελ.616,14 16.Θ.γ.30 Προστασία Οίνου 